IZINTO NGEZINTO.

Ondilele e Lusutu kutiwa basinga e Quthing, bepetwe ngu George Mshweshwe no Tsitsa. Ixa eli lonke bebese Maseru.

U Rev. Boyce Mama unga singabikela abahlobo naba baleli bake ukuba uyesuka e Mtati usinga e Peuleni (Perksdale, Annshaw.)

Izibango ezikulu zike zawa e Afaritzburg nase Durban, Natal, zenza imbubiso enkulu ezimpahleni. Izilimo zona siva ukuba zincedekile.

Ama Mfengu ase Gqili ake anempambano naba Tembu. Isizekabaui asikasiva, nto siyivayo yeyokuba into leyo iyapicotwa ngu Rulumente.

E Diamond izibanxa ezitile ezingakoliswanga sisigwebo sake zimngenele ngefisa umantyi wase Kimberley, u Mr. Bradshaw, zamenza induma ezimbi.

Transvaal.—Imikosi elwa no Mamporo kuvakala ukuba iyoyisa. Ama Auwa selengene emiqolombeni: yenze into enye iruluwa iyawagqogqa kwezo ndawo. Kwicala lama Transvaal ngu Commandant Senekal ofileyo.

I Parliament.—Ngenx’ enezipitipiti zase Lusutu u Rulumente ugqibe kwelokuba eli qumru lihlangane, ukuze licebisane ngesimo semicimbi ngo 19 January 1883’ Eyona nto igqibe ekutini mayilingwe i Rulumente asikayiva.

Ingqakaqa e Uitenhage.—Ikoranti yalomzi abati yi *Times,* ibika ukuba esi sifo siyancipa kakulu. Yinto engumangaliso kwabavela kulo macala ukuba babe ngabantu abayiva ngendaba nje into enjalo. Kambe siteta ngaba mnyama xa sitshoyo.

Ukububa kwento abati ngu Mr. Mitchell, ekungacacileyo nokuba yeyase Graaff Reinet yeyase Victoria West sinina, ebeyongamele itanga labane ngqakaqa, kuyabikwa. Ufe kwaseso sifo, ekutiwa wasisulelwa. ngumntu omnyama e Victoria West. Ubeqatshulwe.

U Colonel Mitchell, C.M.G., Umpakati omkulu kulaulo Iwase Natal, usasinge e India, apo aye kulungiselela ukuba kuwezwe ama Kuli aye e Natal. Ukusuka e India wosinga e England: kucingelwa, efikile apo ukuba wonyuselwa ekubeni yi Ruluneli, esingekazi ukuba yalipina.

Cape University.—Ngo 7 Dec. intlanganiso yonyaka yeli bandta epete imfundo epakamileyo yabako. Umsebenzi eyahlangana ngawo kwaku kukwaba imbeko ezafunyanwa ngabapumelela imviwo ngo 1882. Inteto yonyaka yenziwa ngu Venerable Archdeacon Badnall, D.D., Umongameli okweli.

Kwela Maqwelana.—Imbandezelo eyoyikekayo iviwa kwelozwe. Ukulandelelana kokubalela leminyaka, kubange ukuba igusha nenkomo zitshabalale ngamakulu. Inxenye yabemi bamangqanci belozwe sebefile lipango, abasapilileyo sebengamatambo nje ahambayo kubitya. Uncedo luceliwe kwi Rulumente.

Imvula ezimnandi zike zawa ngale nyanga ifileyo, sicinga tina kulo lonke. Umhlaba obusanconywa ngokoma ngowase Hewu, esitembayo ukuba le ine ukumka kosapo Iwesi sikolo inile nakwelo. Ntwana yabambi yimibane eyatshutshisa ayayeka ekuqaleni kwazo. Kwakufupi nati yenzakalisa iqela lezinto, kuba kwatsha ozindlu, kwaqutywa abantu, akwabi ngangangxolo.

Kwela Basutu.—E Leribe izinto zika Molapo, u Jonathan, enkulu, no Joel, enci, zibambene. Kute ngemfazwe le ibiko, u Jonathan waba ngu ndilele, u Joel ngu ndiyalwa. Into eninzi yalo mandla igalele ku Joel. Abafundi betu bayasazi isipelo semfazwe. Singati sabanga ukuba u Joel akangelelwe njenge nkosi : wangapezu komkuluwe. Kakade omkulu ayimkolisanga lonto. Uzibike ku Rulumente, engabanga nakumenzela nto ugqibe kwelo kuzibonela. Sibala nje babambene ngazo. Kude kube lolwanamhla nje u Jonathan useyisa. U Lerotoli no Masupa, kutiwa bangqungela ukuncedisa u Joel Intsapo ka Joel kutiwa yasabele e Free State, ekutiwa ulaulo Iwelozwe alukolwa yinto leyo.

Inkwenkwezi elangeni.—Kubala olukulu apa e South Africa, ngomhla we 6 Dec., ubani wabengabona, kuyo yonke indawo enotile owazana nobulumko bama Ngesi, amaqela ngamaqela abantu, epete iglasi ezenziwe mnyama ngomsi wesibane, ondele elangeni. Isizekabani yabi kukudlula kwe nkwenkwezi abati ngu *Venus* elangeni. Amakaba ka Nonibe kwakuse kumzuzu axelayo ngokudlula kwayo. Nati sayibona. Kutiwa ukupinda kwayo soba tina sizukuhvana sikoyo singcwatyiwe, kuba kusitiwa yobuya idlule ngo 7 June, 2001. Umnumzana owaqala wayibona lenkwenkwezi idlula ilanga ngu Jeremiah Horrock, wase Preston, e England, ngo 1639, waprofeta nexesha eyayiya kupinda ibonwe.

Ibandla Lase Mta.—Ibandla lase Independent e Hack­ney, Oxkraal, libe ne ntlanganiso yalo yonyaka ngo 19— 20 ka Nov. Nge Cawa, intshumayelo zenziwa ngu Rev. J. Read, wase Katala, no Rev. James Van Rooyen, wase Bofolo no Mr. Jas. Green, kwintlanganiso ezinkulu. Ngom-Vulo, intlanganiso yeramente yonganyelwa ngu E. C. Jeffrey Esq., wase Kamastone. Ingxelo ye ramente ya fundwa ngu Mr. Thomas Matumbu, igosa le bandla, yabo- nisa ukuba izinto zibu cuma. Abatetayo kulo ntlanganiso ngo Rev. J. Read, Mr. Matumbu, Mr. Green, Mr. Timothy Makala, Rev. J. Van Rooyen, no Mr. Mciteka, no Mr. Barnes, no Rev. T. G. Jones, umfundisi we bandla. Lomhla ngomnye wemnandi yase Alta.

Amadoda apete ulaulo lo Mntan’Omhle aguqulwe ngo- luhlobo, kutsha nje: *Chancellor of the Exchequer* (Alicimbi yemali)—Rt. Hon. Hugh C. E. Childers. Lendawo ibipetwe ngu Mr. Gladstone kunye neyo kongamela ixesha eli lonke. *War Secretary* (Alicimbi ye Mikosi) — Rt. Hon. the Marquis of Hartington. U Lord Hartington ubepete imicimbi yase India. *Indian Secretary* (Alicimbi yase India)—Kt. Hon. Lord Kimberley. U Lord Kimber­ley ngulomuumzaua ube pete imicimbi ye Koloni. *Colonial Secretary* (Imicimbi ye Koloni)—Rt. Hon. Lord Derby. Elinene lokugqibela belingapete msebenzi ixesha elide, soloko lati lapuma kulaulo Iwe tshawe apa u Lord Beacons­field. Kuluvuyo kuti ukuva ukuba uza kongamela i Koloni, kuba ibali lake elidlulileyo siyalazi—leliqaqambileyo ngo- kubukekayo.

Ngomhla we 3 ka December inkulolane yebandla lase Tshatshi, i Archbishop yase Canterbury (Intloko ye Bishop) yabuba. U Dr. Tait, kuba lelo igama layo, ngomnye wabagcini bale ndawo inkulu, inebali, oyizalise ngembeko nentobeko, nomoya okululekileyo. Wumbi, njengokuba ubeyinkulu yeramente edume njenge Church of England wabenga lindela engazi ngcolisanga izivato zake ngokuzi bandakanya nabafundisi bamanye amahlelo. Kodwa abazikataleleyo indaba zapesheya abasoze baulibale lomhla mkulu wesidlo esenziwa oko u Mr. Alderman McArthur wabe yi Lord Mayor ye London, mhla o Cardinal Newman, um-Roma, ne Archbishop of Canterbury nabanye bama bandla ngama bandla bafaka amalepile sityeni sinye. Indawo le izaliswa ngu Dr. Edw. W. Benson, oyi Bishop of Truro.

INCWADI ZABA BALELI

UYAGUQA NA NOKUBA UYATSHATA?

Nkosi yam mcokeli wendaba zeli pepa ndifuna undifakele lamazwana ke ndibekise kumagqoboka ohlanga oluntsundu :—

Lenteto ndiyifaka kweli pepa lanamhla yinteto evela kutsha nje pakati kwama gqobbka ohlanga Iwakowetu oluti lungama gqoboka. Ke maxa nditshoyo nditi magqoboka ndini mhla nagqoboka nati nishiya ntonina ? nisinga pina? kuba kambe ukuguqa oku ema- Xoseni nase Mbo yinto ekutiwa ukubizwa kwayo asinguwo mtshato kobuya kutshatwe ngaxa limbi akulunga u Sontombi nokuba ngu Sosoka. Makowetu lento ndibuza yona inkulu, kuba oluguqo lutetwa ngama gqoboka, enganele kugqoboka—kodwa eyikanyele nemisebenzi yobunyama.

1. Kuqala amagqoboka intonjane ayikanyela. 2. Ulwaluko alukanyela. 3. Ulobolo alukanyela. Ebala ubuncatu boku bedesha u Tixo ngazo ezi zinto.

Ke ndiya buza nditi magqoboka niya sikanyelana eso simo ? nokuba nisa sisingatile, nisa xelisa aba Farasi bona bebenxiba ibatyi ezinde zobulungisa emini; kanti ngokuhlwa baza kuhamba beququzela befuna izindlu zaba hlolokazi ukwenza okungendawo.

Ke nditi cacani ukuba ningabaka Bali, nokuba ningabaka Tixo. Idyasi ezinde zobu krestu bobuxoki nezobu nyoka zopela ninina? Nango umbuzo magqoboka. Mandipele apo Mcokeli, uxolo nditate indawo eninzi kwelo pepa lamanene. Kodwa odiyazi nqamla ndisenje ngo mkanyo. Ndim,

Delekile.